गुवाहाटी , सेप्तेम्बर 29 : थांनाय थाम बोसोर सिगांनिफ्रायनो हादोरसानि समाज जौगाखां बिफाना गुबुन गुबुन मावथांखि लादोंब्लाबो हादोरसायाव उन्दै बैसोआवनो हाबा जानाय जाथाया बांलांगासिनो दं , बे बाथ्राया सोलिफुबाय थानाय बिधान सभानि जथुमायाव जाखाङो । खौरां मोन्नाय बादिब्ला कंग्रेज दोलोनि MLA रसलिना थुर्ख्रि बिथांनि सोंथि सोंनायाव हादोरसा समाज जौगाखां बिफान्नि मनट्री प्रमिला रानि ब्रम्ह बिथांआ मिथिहोयोदि , 2015.16 माइथायाव उन्दै बैसोआव हाबा जानाय जाथायनि अन्जिमाया गासै मोन 32 मोन फारसेथिं 2016.17 माइथायाव गासै मोन 96 आव बाङो आरो 2017.2018 आव गासै 379 आव बांलाङो । 
उन्दै बैसोआवनो हाबा जानाय जाथाया बांलांगासिनो दं